Rooivleis | Health24
Posted by: Elna | 2012/05/25
Watter snitte van rooivleis is die gesondste? Hoekom het rooivleis, en ook hoender en vis nie glisemiese lading nie.
Ek sal graag jou 2de vraag eerste beantwoord: Alle vleis, vis, hoender, eiers, melk en jogurt (m.a.w. hoë proteïenvoedsels) het 'n lae glisemiese lading omdat dit slegs spore of baie min koolhidraat bevat. Indien mens vleis, vis, eiers, hoender, melk en onversoete jogurt saam met koolhidrate eet, dan verlaag dit dadelik die glisemiese lading van die dis. Wat rooivleis aanbetref is dit belangrik om maer rooivleis sonder sigbare vet te koop, of om die sigbare vet af te sny, en om dit so gaar te maak dat daar nie nog addisionele vet bygevoeg word nie. Sg. "wit vleis" soos hoenderborsies, en varkvleis sonder enige sigbare vet, het 'n laer vetinhoud as beesvleis en skaapvleis. Goeie kwaliteit SA skaapvleis het ook 'n laer vetinhoud as oorsese skaapvleis. Wildsvleis het 'n lae vetinhoud a.g.v. die feit dat die diere so baie oefening kry.
Posted by: DietDoc | 2012/05/27